CELEX: E2016J0017
Language: sk
Date: 2017-06-07 00:00:00
Title: Rozsudok Súdu zo 7. júna 2017 vo veci E-17/16 – Dozorný úrad EZVO/Island (Nesplnenie záväzkov štátom EZVO – Nevykonanie transpozície – Smernica 2009/127/ES, ktorou sa mení a dopĺňa smernica 2006/42/ES, pokiaľ ide o strojové zariadenia na aplikáciu pesticídov)

28.9.2017   
            
            
               SK
            
            
               Úradný vestník Európskej únie
            
            
               C 321/11
            
         ROZSUDOK SÚDU
   zo 7. júna 2017
   vo veci E-17/16
   Dozorný úrad EZVO/Island
   
      (Nesplnenie záväzkov štátom EZVO – Nevykonanie transpozície – Smernica 2009/127/ES, ktorou sa mení a dopĺňa smernica 2006/42/ES, pokiaľ ide o strojové zariadenia na aplikáciu pesticídov)
   
   (2017/C 321/09)
   Vo veci E-17/16 Dozorný úrad EZVO/Island – ŽIADOSŤ o vyhlásenie, že Island si nesplnil svoje povinnosti vyplývajúce z aktu uvedeného v kapitole XXIV bode 1c prílohy II k Dohode o Európskom hospodárskom priestore (smernica Európskeho parlamentu a Rady 2009/127/ES z 21. októbra 2009, ktorou sa mení a dopĺňa smernica 2006/42/ES, pokiaľ ide o strojové zariadenia na aplikáciu pesticídov) v znení prispôsobenom dohode prostredníctvom protokolu 1 k tejto dohode a podľa článku 7 dohody tým, že v stanovenej lehote neprijal opatrenia potrebné na transpozíciu uvedeného aktu, alebo v každom prípade tým, že o tom neinformoval Dozorný úrad EZVO, Súd EZVO v zložení Carl Baudenbacher, predseda, Per Christiansen (sudca spravodajca) a Benedikt Bogason (ad hoc), sudcovia, vyniesol 7. júna 2017 rozsudok, ktorého výroková časť znie takto:
   Súd EZVO týmto:
   
               1.
            
            
               vyhlasuje, že Island si nesplnil svoje povinnosti vyplývajúce z aktu uvedeného v kapitole XXIV bode 1c prílohy II k Dohode o Európskom hospodárskom priestore (smernica Európskeho parlamentu a Rady 2009/127/ES z 21. októbra 2009, ktorou sa mení a dopĺňa smernica 2006/42/ES, pokiaľ ide o strojové zariadenia na aplikáciu pesticídov) v znení prispôsobenom dohode prostredníctvom protokolu 1 k tejto dohode a podľa článku 7 dohody tým, že neprijal opatrenia potrebné na transpozíciu uvedeného aktu v stanovenej lehote;
            
         
               2.
            
            
               nariaďuje Islandu uhradiť trovy tohto konania.